На основу члана 26. и 53. Одлуке о месним заједницама на територији општине Мало Црниће („Службени гласник општине Мало Црниће“, број 5/2019 и 16/2020) и члана 4. и 32. Пословника о раду Изборне комисије општине Мало Црниће за спровођење избора за чланове савета месних заједница на територији општине Мало Црниће број 013-5/2021-01, од 17. 05. 2021. године,

 Изборна комисија за спровођење избора за чланове савета месних заједница, на својој седници одржаној 19. 05. 2021. године, доноси

**О Д Л У К У**

**о средствима за спровођење избора за чланове савета месних заједница на територији општине Мало Црниће, расписаним за 27. јун 2021. године**

 1. Средства за спровођење избора за чланове савета месних заједница на територији општине Мало Црниће, расписаим за 27. јун 2021. године (у даљем тексту: избори) обезбеђују се у буџету Општине Мало Црниће.

2. Средства за спровођење избора могу се користити за:

* набавку и штампање изборног материјала;
* накнаде за рад органа за спровођење избора, односно Изборне комисије за спровођење избора за чланове савета месних заједница у сталном и проширеном саставу (у даљем тексту: Комисија),
* накнаде за рад бирачких одбора у сталном и проширеном саставу;
* накнаде за рад запослених у Општинској управи и лица која нису запослена у Општинској управи, који су ангажовани да за Комисију обављају стручне, техничке и друге послове у вези са спровођењем избора;
* накнаде за службена путовања председника и чланова Комисије и њихових заменика, као и запослених и других лица ангажованих у вези са спровођењем избора, у складу са важећим прописима;
* набавку канцеларијског и осталог потрошног материјала;
* прикупљање, статистичку обраду, информатичке послове и презентацију података;
* превозничке, ПТТ и угоститељске услуге и
* све друге послове везане за спровођење избора за чланове савета месних заједница.

3. Налогодавац за располагање средствима су председник Комисије и секретар Комисије.

 4. Средства за службена путовања исплаћују се према закону и другим прописима и одлукама Комисије.

 5. Ова Одлука ступа на снагу даном објављивања на огласној табли Општинске управе општине Мало Црниће.

Број: 013-6/2021-03

У Малом Црнићу, 19. 05. 2021. године

**ИЗБОРНА КОМИСИЈА ЗА СПРОВОЂЕЊЕ ИЗБОРА ЗА ЧЛАНОВЕ**

**САВЕТА МЕСНИХ ЗАЈЕДНИЦА**

 **ПРЕДСЕДНИК,**

 **Дипл. правник Милан Тодоровић, с. р.**